
Здравейте! Началото на юни месец премахнахме нашите радиатори за постоянно (в три помещения от апартамента) като следва затапваното на тръбите (рязане, скъсяване на тръби, навиване на резби и заварка на тръби) и това след като топлинният счетоводител ни каза, че ни трябва в свободен текст намерението да си махне радиаторите + 2/3 от съседите да се подпишат. Минаха топл. счетоводители за края на отоплителния сезон, отчетоха, че сме с демонтирани радиатори (демонтажът се случи два дни преди това) и получихме от тях бележка, че всичко е точно. Напрегнато ни беше, докато дойдат изравнителните сметки, но и те бяха наред.  

Въпросът ми е следният: Неколкократно питах дали има някакъв друг документ, който трябва да получим или нещо подобно (питах за пломби, но ми казаха, че щом са ни заварени тръбите и няма кранче, нямаме шанс да се включим в отоплителен сезон и респективно, че не можем “да се закачим”, както правят някои хора, но с демонтирани до кран радиатори). Та след началото на отоплителния сезон има ли за какво да се притеснявам за допълнителни документи и т.н.? Знам, че с Топлофикация развод няма; предполагам сметките ни ще си останат същите, но идеята ни беше да премахнем отопл.тела, защото ни пречат (откакто сме се нанесли, не сме използвали и за ден радиатори).  

Много благодаря и хубава вечер!


 

Премахване на радиатори за постоянно
====================================

 

Здравейте, Наталия Колева, 


можете да отправите писмено запитване по посоченото до Топлофикация и топлинния счетоводител с искане за писмен отговор.


Поздрави,  

адв. Николина МИТОВА


